Odense Adresse-Contoirs Efterretninger, 1793-04-22
Skrivelse fra Paris, den 9de April. De strenge Forholdsregler, som det i N. C. og Communeraadet herskende republikanske Partie føiede til at vedligeholde Roligheden i Hovedstaden, den Skræk, som det gyselige Revolutions=Tribunal opvækker, den Bedrøvelse, som Publikum befinder sig udi over de indgangne Efterretninger fra General Dumourier, og den Forventning, hvori man var i Henseende til Resultatet af hans Skridt, holdt Staden Paris, endskiønt der blev truet forskjellige Stader med nær værende Stormklokker, i fuldkommen Rolighed, som endnu mere i Forgaars blev bestyrket, da N. C. fik Efterretning om, at Dumouriers Skridt har været uden videre Følger, fordi hans Armee ikke ville følge ham, og han følgelig havde maattet overgive sig til Fienderne. For endnu mere at befæste sin Magt, har det herskende Partie derpaa i Gaar udnævnt følgende 9 Lemmer: Barrere, Jean de Bry, Delmas, Guiton, Treilhard, Cambon, Lacroix, Danton og Breard paa 4 Uger til en Slags Dictatorer eller Udførelseslemmer under Navn af et nyt Udskud for det offentlige Vel. Naar fem af dets Lemmer undertegne Beslutningerne, skal det executive Conseil strax udføre dem. Til hemmelige Udgivter ere 100000 Livres dem anviiste, og hver 8de Dag maa de give N. C. Efterretning. - J Gaar har N. C. da ogsaa sat den, i den stilleste Ensomhed levende Prinds af Conto, blot fordi han hørte til den Kongel. Familie, i Arrest. Decretet derom lyder saaledes: 1) Alle Jndividuer af Familien Bourbon skulle sættes i Arrest, for at tiene til Gidsler for de arresterede Lemmer i N. C. 2) Udskuddet for det offentlige Vel skal anvise et Sted, hvor de skal bevogtes. 3) De Fangne i Templetaarnet, skulle som tilforn, blive derudi. 4) Egalites Sønner skulle sættes i Fængsel, og overleveres Revolutionstribunalet. 5, Borgerne, Bonnecarere, Gonys d'Aras og Laclos (Egalites Fortrolige) blive satte under Arrest. - Man denoncerte herpaa, Egalite var for kort siden reist to Gange igiennem Seez, havde udgivet sig for sine Jntendantere, roest sig selv meget, og spurgt Folket, om de ville have Egalite til Konge. Da Egalite her igaar skulle sættes i Arrest, vegrede han sig, og paastod, at han, som Medlem i N. C., ikke kunde indbefattes under Arresteringsdecretet, men N. C. decreterte strax, at Egalite hører til det Decret, som befaler alle Bourbons Arrestering. - De i Landau og Valenciennes fangne siddende Rigsgrever af Auersberg, Leiningen Westerburg, med Søn og Broder, og Brødrene Labarre, Gen. Clairfaits Fettere skulle bringes til Paris som Gidsler, indtil de 4 Deputerte og Bournonville igien ere satte i Frihed. Borgeren Fonfrede foreslog, at den forrige Dronning og hendes Familie skulde indestaae for de arresterte Deputeredes Skjebne, men det blev blot decretert, at Vagten i Temple skulle fordobles. 80 i Rheims fangne Officerer skulle ligeledes bringes hid som Gidsler. Generalerne Dampierre, Dietmann, Ferrand, Duval skulle nu figurere ved de nye oprettende Armeer, ved hvilke efter La croix Forslag ingen forhen Adelige meere skulle beklæde nogen Plads, og deres Stab skal blot bestaae af Buxeløse. Det første Offer, som Revolutionstribunalet i Gaar lod henrette, var forrige Adelsmand Quillof Du moulin, angivet for Emigration og Forstaaelse med Fienderne udenlands.